YUNISEF O‘zbekiston hukumatiga vaksina omborlari uchun 500 000 AQSh dollaridan ortiq qiymatdagi uskunalarni taqdim etdi. Foto: UNICEF Respublika vaksinalar omborida Moderna va Pfizer singari vaksinalarni saqlash imkoniyatini beradigan 118 ta muzlatkich, shuningdek, 7 ming dona termosumkalar va tibbiyot xodimlari uchun shaxsiy himoya vositalari tantanali ravishda topshirildi. Mazkur yordam evaziga mamlakat bo‘ylab 35 ta vaksina omborlari, jumladan 14 ta hududiy, 15 ta tuman va 6 ta shahar darajasidagi vaksina ombori jihozlanadi.